CELEX: 32013R0566
Language: lt
Date: 2013-06-18 00:00:00
Title: 2013 m. birželio 18 d. Komisijos reglamentas (ES) Nr. 566/2013, kuriuo iš dalies keičiamas Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo I priedas

19.6.2013   
            
            
               LT
            
            
               Europos Sąjungos oficialusis leidinys
            
            
               L 167/29
            
         KOMISIJOS REGLAMENTAS (ES) Nr. 566/2013
   2013 m. birželio 18 d.
   kuriuo iš dalies keičiamas Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gruodžio 22 d. Tarybos reglamentą (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1), ypač į jo 74 straipsnio 1 dalį,
   kadangi:
   
               (1)
            
            
               Reglamento (EB) Nr. 44/2001 I priede išvardytos nacionalinės jurisdikcijos taisyklės, nurodytos reglamento 3 straipsnio 2 dalyje ir 4 straipsnio 2 dalyje;
            
         
               (2)
            
            
               Reglamento (EB) Nr. 44/2001 I priedas buvo kelis kartus iš dalies pakeistas, pastarąjį kartą – Komisijos reglamentu (ES) Nr. 156/2012 (2), kuriuo atnaujintos nacionalinės jurisdikcijos taisyklės;
            
         
               (3)
            
            
               Lenkija pranešė Komisijai apie naujus I priede pateikto sąrašo pakeitimus;
            
         
               (4)
            
            
               remiantis Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (3) 2 straipsniu, pagal tarptautinę teisę šis reglamentas turėtų būti taikomas Europos Sąjungos ir Danijos santykiams;
            
         
               (5)
            
            
               todėl Reglamentą (EB) Nr. 44/2001 reikėtų atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 44/2001 I priede Lenkijos įrašas pakeičiamas taip:
   
               „—
            
            
               Lenkijoje: Civilinio proceso kodekso (Kodeks postępowania cywilnego) 1103 straipsnio 4 punktas ir 1110 straipsnis, kiek jais jurisdikcija nustatoma išimtinai pagal vieną šių kriterijų: ieškovas yra Lenkijos pilietis arba jo gyvenamoji vieta, nuolatinė gyvenamoji vieta ar registruota buveinė yra Lenkijoje.“
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2013 m. birželio 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 12, 2001 1 16, p. 1.
   
      (2)  OL L 50, 2012 2 23, p. 3.
   
      (3)  OL L 299, 2005 11 16, p. 62.